# Eesti Muinsuskaitse Seltsi revisjonitoimkonna aruanne

Tallinn 24. märts 2015

Eesti Muinsuskaitse Seltsi revisjonitoimkond koosseisus Silvi Pihlak, Inga Sumin ja Külliki Suurmaa revideerisid seltsi majandusaasta 2014 majandus- ning põhikirjalist tegevust. Toimkonnale esitati seltsi raamatupidaja ja ase-esimehe poolt seltsi majandusaasta aruanne.

Revisjonitoimkonna liikmed tutvusid 24. märtsil 2015 seltsi ruumides raamatupidamisdokumentidega, juhatuse koosoleku protokollidega, lepingute, taotluste ja kirjavahetusega ning küsitlesid seltsi ase-esimeest Helle-Silvia Solnaskit, raamatupidajat Lembi Tõnissood ja juhatuse liiget Ants Krauti. EMS põhikirja p.19-3 alusel on revisjonitoimkonna liikmed ja raamatupidaja osa võtnud seltsi juhatuse koosolekutest.

Kogutud andmete põhjal koostas revisjonitoimkond Mittetulundusühingute seaduse § 36 lg 2 kohaselt seltsi majandustegevuse ja põhikirjalise tegevuse aruande ning esitab selle seltsi suurkogule 28. märtsil 2015 Tallinnas Pikk 46.

|  |  |
| --- | --- |
| **Seltsi tegevuse tulud ja kulud (EUR):** |  |
| tulud 25 785.54 |  |
| kulud 24 867.77 |  |
| jääk 1545.54 |  |
|  |  |
| **Sihtotstarbelised vahendid projektidega seotud tegevustele (EUR):** |  |
| 68 3003.60 |  |
| jääk 5730.60 |  |
| **Jääk kokku: 7276.14** |  |

Seltsi faktilised kulud ning tulud vastasid esitatud andmetele, mis olid koostatud ja esitatud vastavuses kehtivatele õigusaktidele.

Seltsi tegevus 2014. aastal oli vastavuses EMS põhikirja ning seadusega.

Juhatuse koosolekute regulaarsust – 10 juhatuse koosolekut ja 1 suurkogu - ning dokumenteeritust kajastavad protokollide, kirjavahetuse ja lepingute kaustad.

Revisjonitoimkonna ettepanekud:

Teha juhatusele ettepank jälgida liikmemaksu korrapärast laekumist.

Revisjonitoimkond teeb ettepaneku suurkogule arutada aruannet põhikirja p.12-5 alusel ning see kinnitada.

Revisjonitoimkonna liikmed

Inga Sumin Külliki Suurmaa Silvi Pihlak